
ECAD5010C: Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.

Cyflwyniad 
Bwriad yr aseiniad yw dylunio a chynnal astudiaeth ymchwil ar raddfa fach, a gwerthuso’r feirniadol effaith offer ymchwil a ddewiswyd a’r data, ar y dysgwyr ac ar fy ymarfer proffesiynol. Y prif gwestiwn byddaf yn trafod yw “Beth yw barn staff a dysgwyr ar effeithiolrwydd o ddefnyddio meini prawf llwyddiant?”. Wrth wneud yr ymchwil, y nod yw cael barn staff a dysgwyr ar yr effeithiolrwydd o ddefnyddio meini prawf llwyddiant o fewn gwersi a’r testunau. Rwyf am ddarganfod os yw staff a dysgwyr yn gweld buddion o ddefnyddio meini prawf llwyddiant. Yn ogystal, rwyf am wella fy ymarfer proffesiynol wrth ddarganfod technegau effeithiol o feini prawf llwyddiant. Mae meini prawf llwyddiant yn dechneg o asesu ar gyfer dysgu.  Dywed Llywodraeth Cymru(2010)  “ Gall tystiolaeth o arferion asesu ar gyfer dysgu ddangos i athrawon ble y mae angen treulio mwy o amser a ble y gellir arbed amser er mwyn i athrawon beidio â bod yn gaeth i gynlluniau gwaith. (Llywodraeth Cymru 2020). Golyga hyn bod asesu ar gyfer dysgu yn gallu cefnogi athrawon wrth ystyried y gwaith sydd angen iddynt baratoi ar gyfer y disgyblion, i ba lefel sydd angen paratoi'r gwaith a faint sydd angen annog y dysgwyr.  Noda Llywodraeth Cymru (2010) hefyd “Mae asesu yn rhan sylfaenol o Gwricwlwm i Gymru ac yn greiddiol i’r broses ddysgu. Pan gyfeirir yn y canllawiau hyn at ‘cwricwlwm’, ‘dysgu ac addysgu’ neu ‘cynllunio ar gyfer dysgu’, ystyrir bod hyn yn cynnwys asesu (Llywodraeth Cymru 2020). Dangosir hyn y pwysigrwydd o asesu yn y dosbarth a’r cadarnhad bod asesu yn ganolog i’r cwricwlwm. O gael profiad dysgu, gwelaf fod asesu yn cael ei ddefnyddio ar draws yr ysgol gan ddefnyddio amrywiaeth o dechnegau gan gynnwys asesu ffurfiannol ac anffurfiol. Byddaf yn trafod hyn yn  yr aseiniad. Gan gyfeirio at y cwestiwn ymchwil, fy rhagfynegiad yw bod staff a dysgwyr yn defnyddio meini prawf llwyddiant yn y gwersi yn aml, bod y disgyblion yn gweld effaith positif o’i wneud. Rwyf am ddarganfod y rhwystrau efallai byddai’r athrawon neu ddisgyblion yn ei weld gyda disgyblion sydd ag anghenion dysgu ychwanegol neu’n gyffredinol.   Ar gyfer yr ymchwil hyn byddaf yn defnyddio ‘Agwedd Mosaig’ a’r offer ymchwil bydd holiadur a chyfweliad. Yn gyntaf bwriedir trafod am asesu ar gyfer dysgu yn fanylach gan gyfeirio at elfen meini prawf llwyddiant. Nesaf byddaf yn trafod y fethodoleg gan drafod dyluniad yr ymchwil a’r broses o’i chreu. Yn drydydd trafodir y data a chanlyniadau a gasglwyd ac yn olaf ysgrifennaf y casgliad.
Adolygiad Llenyddiaeth
Dyweda Llywodraeth Cymru(2020) bod” asesu yn hanfodol i ddyluniad y cwricwlwm” a phwrpas yr asesu yw i “cefnogi pob dysgwyr i wneud cynnydd.” Mae’n bwysig bod cysylltiadau yn effeithiol rhwng pawb gan gynnwys y dysgwyr. Noda bod “asesu yn chwarae rhan sylfaenol o ran sicrhau bod pob dysgwr unigol yn cael ei gefnogi a’i herio’n briodol.” Golyga hyn wrth i’r athrawon arsylwi'r dysgwyr, mae’n gyfle iddynt weld ble mae disgyblion o ran cynnydd ac efo syniad ar ba lefel sydd angen herio’r disgyblion. Mae yna nifer o ffyrdd o asesu megis y dechneg cwestiynu, rhoi adborth i ddysgwyr, hunan asesu ac asesu cyfoedion. (Llywodraeth Cymru 2020). Mae yna ddau fath o asesu sef ffurfiannol a chrynodol. Dywed gwefan National Foundation for Educational Research(dim dyddiad) mai asesu beth mae disgybl wedi gwneud ar ddiwedd cyfnod o amser sydd yn perthyn i nod y dysgu a’r safonau cenedlaethol perthnasol yw asesu crynodol. Gall yr asesu fod yn brawf ysgrifenedig, arsylwad, sgwrs neu dasg. Gellir ei gofnodi yn ysgrifenedig, drwy ffotograffau neu gyfryngau gweledol eraill, neu drwy recordiad sain. Ar y llaw arall mae asesu ffurfiannol yn cymryd rhan o ddydd i ddydd yn ystod dysgu ac addysgu lle mae’n  galluogi athrawon a disgyblion i asesu cynnydd a chyrhaeddiad yn amlach. Gall y rhain fod yn gwestiynau, tasgau, cwis neu asesiad mwy ffurfiol. Yn aml, ni fyddai’r asesiadau yma yn cael ei recordio ond fyddai’r athrawon yn nodi unrhyw ganlyniadau o’r asesu er mwyn nodi cynnydd y disgyblion. Awgrymodd Black a William (Garces, A. J 1998) bod tystiolaeth gadarn yn dangos bad asesu ffurfiannol yn elfen hanfodol o waith yr ystafell ddosbarth ac wrth ddatblygu ym mae’n cynyddu safonau o lwyddiant. Dywed bod dysgu yn cael ei yrru gan yr hyn mae disgyblion ac athrawon yn gwneud yn y dosbarth. Mae gan yr athrawes ddosbarth cyfrifoldeb hyd at 30 o blant mewn sefyllfaoedd heriol er mwyn galluogi iddynt fod yn ddysgwyr llwyddiannus yn y dyfodol. Noda (Black a William Garces, A. J 1998) y dechneg o’r ‘Black Box’, sef yr hyn sydd yn mynd i mewn i’r bocs megis disgyblion, athrawon, adnoddau, safonau a phrofion yw’r canlyniadau a fydd yn dod allan o’r bocs sef disgyblion gwybodus ac athrawon llwyddiannus. Pwysleisia hyn y pwysau sydd ar athrawon er mwyn sicrhau disgyblion llwyddiannus ac i ragori yn ei rôl. Cytuna Celik(2017,tud 86) efo hyn gan ddweud bod athrawon llwyddiannus efo cymhelliant i weithio ac yn awyddus i sicrhau bod y disgyblion yn llwyddo. Dadleuodd Williams mai asesu yw’r bont rhwng addysgu a dysgu. (Donaldson, 2015). Gall y dystiolaeth o asesu cael ei ddefnyddio ar gyfer helpu datblygiad disgyblion.  Wrth wneud hyn mae’n alluogi athrawon cael cynllun clir o beth fydd angen addysgu nesaf neu yn ogystal, beth mae disgyblion yn cael trafferth deall. Dyweda Black(1998)  “Mae’n bwysig bod asesu ffurfiannol yn rhan annatod a naturiol o’r broses addysgu ac nid yn elfen ac ychwanegol”. Golyga fod asesu yn rhywbeth ddylai ddigwydd yn naturiol ac i beidio ffocysu ar asesu fel rhan o’r wers. Gall yr asesu digwydd yn naturiol trwy gael disgyblion i ymateb ar lafar neu trwy gael disgyblion i asesu i’w chyfoedion. Yr elfen a ddewiswyd ar gyfer yr ymchwil yw meini prawf llwyddiant. Yn ôl gwefan National Council for Curriclum and assessment (2015) mae meini prawf llwyddiant yn gysylltiedig gyda bwriadau dysgu. Ceir datblygu gan yr athrawes neu'r disgybl i ddisgrifio beth mae llwyddiant yn edrych iddynt. Dywed bod ymchwil yn dangos bod disgyblion sydd yn defnyddio meini prawf llwyddiant yn aml efo lefel da chanolbwyntio am gyfnod hir, efo fwy o gymhelliant ac yn gallu cymryd cyfrifoldebau am ei dysgu yn well. Ystyriwn asesu ffurfiannol fel meini prawf llwyddiant gan fod yn cael ei ddefnyddio yn aml yn yr ystafell ddosbarth ac yn gyfle i ddisgyblion hunan asesu ac asesu cyfoedion. Pwysleisia Llywodraeth Cymru (2010) er mwyn asesu’n fanwl gywir, yn effeithiol ac o fudd i’r dysgwyr mae’n rhaid bod y dysgwyr yn gyfarwydd efo meini prawf llwyddiant (Llywodraeth Cymru 2010). Er mwyn gwneud hyn gall yr athrawes ail adrodd y meini prawf llwyddiant, cyfeirio yn ôl at y meini prawf llwyddiant neu roi cyfle i’r disgyblion ysgrifennu meini prawf hun.

Methodoleg
Bwriedir trafod y fethodoleg ac egwyddorion moeseg yn yr adran hon. Defnyddiwyd amrywiaeth o offer ymchwil. Defnyddiwyd holiadur ar gyfer y staff a chyfweliad ar gyfer staff a disgyblion wrth gynnal yr ymchwil.   Mae gan bob un ei fanteision ac anfanteision. Un cryfder o holiadur yw mai’n gallu cael ei gadw yn gyfrinachol ac yn hawdd ei ddosbarthu ac yn rhoi'r rhyddid i staff ateb yn amser eu hun. Mae cwestiynau sydd wedi’u codio ymlaen law yn arwain at atebion safonol sy’n haws i’w dadansoddi efo holiadur. Cytuna Cohen (2007,tud 337) efo hyn gan ddywed Wilson a Mclean(1994) bod holiadur yn ddefnyddiol ar gyfer casglu gwybodaeth ac yn cael ei weithredu heb yr ymchwilydd ac yn hawdd i’w ddadansoddi. Cytunodd O’Leary(2014) taw'r manteision o holiadur yw’r cyfleoedd i ddosbarthu i nifer o bobl ar yr un pryd  yn gallu cael ei gadw’n gyfrinachol ac yn ddienw. Ar y llaw arall anfantais yw efallai y bydd cyfradd yr atebion yn isel, gall yr holiadur fod yn anghyflawn ac nid oes sicrwydd mai’r person cywir sydd yn ateb y cwestiynau oherwydd nad ydynt yn gallu ei weld. Dadleuodd O’Leary (2014) bod holiadur yn gallu cymryd llawer o amser ac ar rhai adegau yn nodedig o anodd i gael yn iawn.  Pwysleisia Cohen et al. (2013, tud.394) ystyriaethau wrth wneud holiadur sef i sicrhau mynediad i arwain yr holiadur, i fod yn ymwybodol o bobl yn gwrthod cwblhau am resymau gwahanol a’r sensitifrwydd o’r ymchwil neu gwestiynau. Byddaf yn trafod canllawiau moesegol yr oedd angen ystyried ar gyfer yr ymchwil addysgol yn yr adran hon wrth gynllunio’r ymchwil. Penderfynwyd cynnal cyfweliadau lled-strwythuredig. Manteision cyfweliad yw cyfle i gasglu gwybodaeth fanwl, yr hyblygrwydd  addasu’r sgwrs yn ôl ymatebion, gellir rhoi i ystyriaeth i iaith y corff ac arwyddion eraill, a’r cyfle i gyfwelwyr dweud os nad ydynt yn ansicr. Cytuna Phillips(Phillips, W 2016) gan dyweda mai mantais cyfweliad yw’r gallu rhoi gwybodaeth ddefnyddiol a bod yr ymchwilydd yn gallu ei rheoli yn well. Anfanteision o gyfweliad yw mai’n gallu cymryd llawer fwy o amser. Cytuna Thompson ( Thompson,K 2017)  efo hyn wrth nodi bod cyfweliad yn gallu cymryd amser allan o wersi'r athrawon a bod disgyblion ddim am golli amser rhydd. Cytuna Phillips(Phillips,W 2016) efo hyn wrth ddweud bod cyfweliad yn gallu cymryd amser ond hefyd byddai cyfwelwyr amhrofiadol yn gweld hi’n anodd ffocysu am gyfnod. Un anfantais arall yw’r cysondeb o atebion, gan fod yr ymchwilydd yn gallu gweld pwy sydd yn ymateb, efallai byddai’r cyfwelwyr yn amharod i  ateb efo gonestrwydd. Dywed Thomson(2017) taw anfantais arall yw’r drafferth i gael mynediad i’r ysgol neu sicrhau bod y rheini a’r ysgol y caniatáu cyfweliad.(Thomson K 2017) Er mwyn osgoi hyn, bydd angen trefnu dydd addas gyda’r ysgol a sicrhau bod llythyron caniatâd wedi’i ddosbarthu mewn digon o amser i’r rheini ar athrawon arwyddo. 
Bwriedir dosbarthu’r holiaduron yr wythnos cyn yr ymweliad i’r ysgol er mwyn sicrhau bod gan yr athrawon efo syniad o’r hyn byddaf yn ymchwilio. Credir y bydd yr ymchwil yn creu cyfuniad o ddata ansoddol a meintiol. Dywed Hughes(2022) data ansoddol yw data sydd yn cael ei gasglu wrth arsylwi a chynnal cyfweliad. Data meintiol yw data sydd yn cael ei gasglu wrth fesur ac yn cael ei gasglu efo chanlyniadau rhifedd. (Hughes, S 2022).  Noda Mcleoad (Mcleoad,S 2019) ddaeth diddordeb mewn data ansoddol o’r canlyniad o anfodlonrwydd o seicolegwr  megis Carl Rogers gydag astudiaeth wyddonol o seicolegwyr fel yr ymddygiadwr megis Skinner. Pwrpas o gael data ansoddol yw ymchwilio grwpiau a phobl yn ei lleoliad naturiol megis ysgol a fydda’in gallu gwneud I’r cyfwelwyr teimlo’n fwy hyderus (Mcleoad 2019). Wrth gasglu data ansoddol dywed Mcleod (Mcleod 2019) bod y data yn gallu cael ei gasglu i greu rhagdybyddiaeth a theori. Ar gyfer yr ymchwil, bydd y data yn cael ei ddefnyddio i ateb y cwestiwn ymchwil dewiswyd wrth gynnal cyfweliad gyda’r athrawon a’r disgyblion. Ar gyfer data meintiol, dywed McLeoad(2019) mai profi perthynas achosol rhwng newidynnau, gwneud rhagfynegiadau, a chyffredinoli canlyniadau i boblogaethau ehangach yw’r pwrpas. Dywed McLeod (2019) bod data meintiol yn gallu cael ei ddefnyddio o fewn arsylwad dan reolaeth megis holiaduron i gynhyrchu data. Enghraifft o hyn fyddai cwestiwn ar raddfa neu gwestiwn caeedig. Yn yr holiadur byddaf yn defnyddio'r dechneg hon wrth gasglu data drwy gael cwestiynau raddfa a chaeedig er mwyn cael amrywiaeth o atebion o ddata i gymharu. Ystyriwyd yn ofalus y materion moesegol wrth ddylunio’n ymchwiliad. Pwysleisia BERA (2019) mai canllawiau ar gyfer ymchwiliad addysg yw ei phwrpas. Ar gyfer creu ymchwil mae angen sicrhau bod y canllawiau wedi’i gwrdd wrth gael caniatâd gan yr ymchwilydd, y cyfranogwyr, yr ysgol, y brifysgol a rhieni'r disgyblion bydd yn cael ei cyfweld. Noda BERA (2019) y pwysigrwydd i fod yn ymwybodol ac i barchu'r rhai sydd â 'hil', rhyw, materion ‘LBGT+’ a statws economaidd-gymdeithasol - yn effeithio ar bob perthynas gymdeithasol, gan gynnwys y rhai a ffurfir wrth wneud ymchwil. Teimlaf pwysigrwyd sicrhau gwneud hyn ar lles yr cyfwelwyr i deimlo’n hyderuswrth fynychu cyfweliad.
  Ar gyfer y cyfweliad danfonais lythyr i gael caniatâd o’r ysgol i’w arwyddo gan y brif athrawes a’r rhieni'r disgyblion fel y gwelir yn atodiad 2. Dywed BERA (2019) bod gan yr hawl o unrhyw berson gwrthod cymryd rhan. Cyn i’r unigolion cymryd rhan yn yr holiadur a chyfweliad nodais yn glir i sicrhau fy mod yn cael caniatâd ganddynt i barhau ac ar unrhyw adeg mae ganddynt yr hawl i beidio ateb unrhyw gwestiwn neu adael y cyfweliad. Mae pob person yn cael ei gadw’n gyfrinachol a ddienw. Cwblhawyd ffurflen foeseg er mwyn i fudd ddeillio o ymchwil ac i leihau’r risg o niwed. Mae’n bosibl na fydd ymchwilydd wedi'i ddiogelu gan yswiriant y Brifysgol os na chafwyd cymeradwyaeth foesegol cyn cychwyn. Noda ar y ffurflen foeseg asesiad risg a phob manylion perthnasol er mwyn sicrhau bod yr ymchwil yn cael ei gynnal yn gywir ac yn dilyn canllawiau BERA. Gwelir y ffurflen foeseg yn atodiad 1. Yn ôl Clark (2011) dewiswyd agwedd fosaig ar gyfer cyfuno 3 gwahanol rhan  at i’w gilydd er mwyn creu darlun o fywyd plentyn. Yn ôl Clark a Moss (2011) rhan 1 yw casglu gwybodaeth gan y disgyblion a staff. Rhan 2 yw llunio gwybodaeth ar gyfer deialog, myfyrio a dehongli. Rhan 3 yw dewis y parhad ac unrhyw newid.  Defnyddiwyd y dechneg hon gan ganfod atebion i’r cwestiwn ymchwil dewiswyd. Creda bod agwedd mosaig yn dechneg effeithiol er mwyn cyfuno rhannau o wybodaeth at i’w gilydd ac i gael swmp da o wybodaeth. Ar y llaw arall dadleuodd Clark a Moss(2005 tud, 98) mewn  darlleniad arall taw anfantais o’r agwedd fosaig yw nad yw’n rhoi’r cyfle i’r ymchwilydd gael perthynas efo’r disgyblion. Cytunaf efo hyn i raddau gan nad oedd llawer o amser i gyfweld efo’r disgyblion ar sail creu ymchwil addysgiadol ond ar y llaw arall, cefais gyfle i ddatblygu perthynas i raddau ar brofiad PAP. Er hyn, byddaf yn defnyddio’r agwedd drwy gyfuno atebion yr holiadur a’r cyfweliad at i’w gilydd.
Canlyniadau a Thrafodaeth
Bwriedir trafod y data a gasglwyd a hefyd effeithiolrwydd yr offer ymchwilio. Cafwyd cyfuniad o ddata ansoddol a meintiol wrth greu amrywiaeth o gwestiynau yn cynnwys graddfa, caeedig ac agored. Yn gyntaf bwriedir trafod canlyniadau’r holiadur a’r cyfweliad. Dangosir yn atodiad 3 beth yw barn staff ar ystyr meini prawf llwyddiant. Gwelir yr atebion yn debyg i’w gilydd o ran esbonio’r ystyr gyda’r hyn sydd angen i blant cyflwyno er mwyn llwyddo. Dywed un o’r staff mai meini prawf llwyddiant yw “crynhoi'r camau allweddol sydd angen ar y dysgwyr i gwblhau tasg benodol”. Cytuna Llywodraeth Cymru (2010) efo hyn i raddau ond dywed bod yn rhaid i’r disgyblion deall y camau sydd angen iddynt gymryd, Felly gan gyfeirio at sylwadau’r athrawes, pwysleisia Llywodraeth Cymru bod rhaid i’r plant ddeall y meini prawf er mwyn llwyddo. Yn atodiad 2, ateb athrawon ‘rhai gwersi’ pan ofynnwyd a ydynt yn defnyddio meini prawf ar gyfer pob gwers. Er mwyn cyfiawnhau’r ateb, dyweda’r athrawes nad ydynt yn defnyddio meini prawf ar gyfer pob gwers oherwydd diffyg amser a bod y dasg yn ddigon dealladwy a glir i’r disgyblion. Dywed Bates(2019)creda Black a William (1998) bod rhaid egluro'r nod ar gyfer pob gwers. Ar y llaw arall dywed yn gyfnodolyn Dyfodol Llwyddiannus (Power, Taylor and Newton, 2020) mae’r meini prawf ar gyfer llwyddiant yn oblygedig. Dangosir hyn nad yw pawb o blaid i ddefnyddio meini prawf ar gyfer pob gwers, yn enwedig o ran amser fel noda’r athrawes. Pwysleisia erthygl ar wefan y Llywodraeth (2015) bod athrawon dan bwysau eithriadol gyda mwy i wneud a llai o amser gyda’r pwysau yn cynyddu. Pwysleisia Bubb a Earley (2004) bod athrawon yn teimlo pwysau wrth gynllunio er mwyn sicrhau bod digon o dystiolaeth o’r hyn ydynt yn ei dysgu i’r arolygwyr. Gwneir hyn i ni feddwl a oes digon o amser yn cael ei rhoi ar y dysgwyr ar gyfer dysgu yn lle treulio amser yn cynllunio tystiolaeth ar bapur? 
Gwelir yn atodiad 5 amryw o atebion gan gyfeirio at greu meini prawf ei hun fel dysgwyr. Esbonia Llywodraeth Cymru (2010) wrth i ddysgwyr creu meini prawf llwyddiant ei hun mae’n gyfle iddynt lunio eu dysgu a dysgu trwy eu camgymeriadau. Dywed Bates (2019) creda Dewey(1958) ddylai dysgwyr cael llais yn yr hyn ydynt am eu dysgu a sut. Wrth wneud hyn creda mai’n annog y broses o ddysgu. Mae’n rhoi cyfrifoldebau i’r dysgwyr i lunio beth ydynt nhw yn credu sydd angen i lwyddo.  Ar y llaw arall dywed Llywodraeth Cymru (2010) bod yn rhaid i’r dysgwyr  “wybod y meini prawf y cânt eu hasesu yn eu herbyn” os ydynt am gymryd cyfrifoldebau dros eu cynnydd eu hunain. Os yw dysgwyr yn creu meini prawf llwyddiant,goyfnnaf y cwestiwn ydynt yn cael ei asesu’n deg? 
Gwelir yn atodiad 7, cwestiwn 5 ymatebion cryf yn ymateb i’r dyfyniad. Dangosir hyn yn gryf bod meini prawf yn rhoi lle i wahaniaethu. Diddorol oedd gweld y cysylltiadau efo hyn pan ofynnir i’r athrawes os oes unrhyw rwystrau wrth ddefnyddio MPLL yn gyffredinol ac efo disgyblion  ag anghenion dysgu ychwanegol. Yr ymatebion oedd bod weithiau mae darllen y meini prawf yn anoddach i ddisgyblion na’r dasg. Dywedir bod yn anodd iddynt ddarllen a deall beth mae’r meini prawf yn ei olygu. Wrth wahaniaethu, roddir yr athrawes esiampl sef byddai’r grŵp uwch yn rhaid defnyddio ansoddeiriau yn ei gwaith lle fyddai’r grwpiau gydag anghenion dysgu ychwanegol yn rhaid cofio defnyddio prif lythyren.  Cyfwelwyd â'r dysgwyr yn ogystal â’r athrawon gydag ymatebion diddorol. Pan ofynnir ystyr meini prawf, cafwyd yr ymatebion tebyg iawn. Un ohonynt oedd “Os chi’n gwneud rhywbeth yn gywir chi’n rhoi tic, oes chi’n gwneud yn anghywir dydych chi ddim yn rhoi unrhyw beth lawr. Cod marcio i blant yw e. Ambell waith mha ffrindiau yn gallu marcio ac athrawon.” Dywed Llywodraeth Cymru “Er mwyn i asesu cyfoedion a hunanasesu fod yn ystyrlon, rhaid i ddysgwyr ddeall a chymryd rhan wrth lunio meini prawf llwyddiant” . Gallwn gysylltu hyn gydag ymateb yr athrawes pan ddyweda bod y plant yn cael y cyfle i greu meini prawf ei hun. Pwysleisia Donaldson(2015)  y pwysigrwydd o  asesu cyfoedion a hunan asesu gan ddweud “ it’s an important way of helping children and young people to take more responsibility for their own learning”. Rhoddir hyn y cyfle i ddysgwyr ddysgu annibyniaeth ac i fod yn unigolion hyderus a gwybodus.  Pan ofynnir i’r disgyblion os ydynt yn defnyddio meini prawf, dyweda pob un ohonynt ei od yn cyfeirio yn ôl trwy gydol ac  ar ddiwedd y dasg. Creda Vygotsky(Pound 2006)ym mharth datblygiad procsimol sef beth mae plentyn yn gallu gwneud yn unigol a beth ydynt yn gallu gwneud gyda rhywun medrus megis oedolyn neu blentyn. Creda bod y dylanwadau o ddisgybl o lefel uwch yn gallu helpu disgybl sydd â lefel dysgu is yn helpu datblygu’r dysgu. Ar y llaw arall creda Piaget bod disgybl yn dysgu pan ydyn nhw yn barod i ddysgu. Felly mae dadlaith yma, p’un yw disgybl yn barod i ddysgu neu os ydy dylanwad y disgybl yn helpu oeddynt wneud cynnydd. Gan gyfeirio at feini prawf, byddai Vygotsky yn credu yn gryfach bod plant yn asesu cyfoedion yn ffordd o ddatblygu sgiliau a lefelau o allu. Dywed y disgyblion ei bod yn deall y gwaith yn fwy os yw meini prawf wedi cael ei rhoi iddynt.
Casgliad
Bwriedir crynhoi'r canlyniadau a gafwyd o’r adolygiad llenyddiaeth a’r ymchwil yn y dosbarth yn y rhan hon o’r aseiniad a llunio casgliadau. Nod yr ymchwil oedd ceisio canfod barn staff a dysgwyr ar yr effeithiolrwydd o ddefnyddio meini prawf llwyddiant. Mae’r astudiaeth hon wedi dangos bod staff a disgyblion yn gweld buddion o ddefnyddio meini prawf ac yn defnyddio’n effeithiol wrth wneud tasgau. Dangoswyd hefyd bod disgyblion yn mwynhau creu meini prawf i’w hun ac yn deall pwrpas o’i defnyddio. Sylweddolaf y pwysigrwydd o wahaniaethu meini prawf ar gyfer disgyblion sydd ag ADY. Yn osgytal ag ystyried yr amser byddai plant sydd ag ADY yn cymryd i ddeall a darllen y meini prawf. Rwyf wedi dysgu wrth wneud yr ymchwil bod angen gwahaniaethu hyd at feini prawf ac nid dim ond y dasg. Mae angen sicrhau bod y disgybl yn gwybod yn glir beth sydd yn ddisgwyliedig ohonynt wrth wneud tasg a nodau mae’r athrawes yn disgwyl. O’r ymchwil personol darganfyddais y pwysigrwydd o sicrhau bod y disgyblion yn deall meini prawf er m wyn gwneud asesu yn deg ac yn effeithiol. Yn ôl Llywodraeth Cymru (2015) mewn bosibl rhannu'r canfyddiadau mewn sawl ffordd megis llyfrau, erthyglau, papurau cynadleddau, cyflwyniad pwynt pŵer, cyfarfodydd, podlediadu a blogiau. Yn dilyn canllawiau BERA, bydd yr holl wybodaeth yn cael ei gadw’n gyfrinachol a ddienw. Bwriedir defnyddio'r canfyddiadau yn y dyfodol wrth gynllunio gwersi ac i wella arfer arfer proffesiynol yn y dosbarth. Yn ôl Llywodraeth Cymru (2015) mae ymarfer myfyriol yn rhoi’r cyfle i wella ansawdd gwaith a fydd yn fudd dysgwyr a chydweithwyr.Dadleuodd Larrivee (2000, t.293 ‘Oni fydd athrawon yn datblygu’r ymarfer o fyfyrio, byddant yn aros yn gaeth o fewn barnau, dehongliadau, tybiaethau a disgwyliadau archwiliedig’. O’r dyfyniad hyn, dysgaf fod angen ystyried yr hyn sydd angen datblygu fel myfyrwraig ac i barhau i wella er mwyn bod yn athrawes lwyddiannus. Ar gyfer gwneud ymchwil addysgiadol tro nesaf byddaf yn gwneud fwy o ymchwil o fewn meini prawf llwyddiant cyn cynnal cyfweliad. Byddaf hefyd yn ceisio cyfweld ag mwy o athrawon a disgyblion er mwyn cael fwy a data. Byddaf hefyd yn ceisio manteisio ar y cyfle i wneud arsylwad. Dywed Denscombe(2014) taw mantais arsylwi yw’r cyfle i gasglu llawer o ddata mewn amser byr. Byddai hyn yn gallu cyfrannu tuag at yr agwedd fosaig wrth ddod ag rhannau at i ddod at gasgliad. Er cefais y cyfle i wneud ychydig o arsylwi gwers yn y dosbarth, hoffwn gael y cyfle tro nesaf i arsylwi gwahanol wersi ar dechnegau o ddefnyddio meini prawf llwyddiant e mwyn gwella fy mhrofiad proffesiynol ac ansawdd creu ymchwil addysgiadol.
· 

